section_heading: Prvi svjetski rat
paragraph_text: Na početku Prvog svjetskog rata Klüber je vraćen u domovinu, te kratko tijekom kolovoza 1914. služi u stožeru 4. konjičke divizije. Početkom rujna premješten je u stožer XI. korpusa gdje služi do lipnja 1915. kada postaje načelnikom stožera IX. korpusa kojim je zapovijedao Ferdinand von Quast. Navedeni korpus je držao položaje na rijeci Aisnei, da bi nakon toga bio premješten najprije u Champagnu, te potom na Sommu gdje Klüber sudjeluje u Bitci na Sommi.